﻿ANUL VIII, NR 29 Revistă a ASOCIAȚIEI CULTURALE HANGU ECOUL HANGULUI Pagina 2 Anul VIII, nr 29 Dragii noștri cititori, Biblioteca Hangu a demarat un proiect de suflet, ce va purta titlul ”Hangu – lacrimi din adâncuri” și la care vă invit, cu mare drag, să luați parte Proiectul urmărește editarea și tipărirea unui document (carte sau broșură) cu privire la cea mai importantă și mai tristă perioadă din istoria comunei Hangu, cea a strămutării M-am oprit asupra acestui eveniment pentru că strămutarea a avut o influență covârșitoare asupra dezvoltării comunității noastre - nici o altă localitate din România nu a fost supusă unor transformări atât de profunde, așa cum a suferit comuna Hangu - dar și pentru că despre strămutare s-a scris puțin (poate și pentru faptul că atunci, le era interzis oamenilor să vorbească despre bisericile dărâmate, despre cimitire dezgropate și despre drama dezrădăcinării trăită de fiecare în parte) și, de cele mai multe ori, doar atunci când ruinele s-au ivit de sub ape, iar corespondenții unor publicații au consemnat acest fapt Proiectul își propune să adune într -un volum toate articolele de presă ce fac referiri la strămutare, toate informațiile preluate de la cei care au scris despre acele momente, dar și mărturii, fotografii și informații descoperite în timp și care au fost consemnate sporadic sau au rămas doar simple înregistrări audio Vă rog, dacă aveți informații și fotografii în acest sens, să ne scrieți pe adresa bibliotecahangu@yahoo com ”ECOUL HANGULUI” Revistă culturală și de istorie, cu apariţie trimestrială Anul VIII, numărul 29 Editată la BIBLIOTECA PUBLICĂ HANGU sub egida „ASOCIAŢIEI CULTURALE HANGU” HANGU – NEAMŢ Director revistă: Prof GHEORGHE DRUGĂ Colectivul de redacţie: Bibliotecar, Liliana Pîntea - redactor-şef Prof Gheorghe Drugă Ref Ţîrdea Mădălina Ed Lupu Maria Prof Vasile Marcoci Preot Ioan Simiraş Studentă, Ana Maria Dîrțu Fotografii: sursa Internet I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Toate materialele publicate în această revistă sunt protejate potrivit Legii nr 8/1996, privind dreptul de autor și drepturile conexe Potrivit art 206 Cod Penal, responsabilitatea pentru conţinutul articolelor publicate aparţine autorilor VĂ MULȚUMIM! ECOUL HANGULUI Pagina 3 Anul VIII, nr 27 Mai aproape de Cer Mai aproape de Cer Mai aproape de Cer ARIPI SPRE LUMINĂ "Sfânta cruce stropită şi sfinţită de scumpul şi preacuratul sânge al Mântuitorului nostru, e altar, e locul sacru al suferinţei Nevinovatului, al Răscumpărării omenirii şi al ruperii zapisului ce apăsa asupra noastră de la Adam încoace Pe cruce s-a săvârşit Cel care, ascultând de porunca Tatălui şi pentru mântuirea noastră, S-a deşertat de a Sa dumnezeire şi a primit moartea, şi încă moartea pe cruce Pe cruce s-a oficiat o slujbă şi o jertfa şi un act de reaşezare a omenirii în situaţia ei de necorupţie originara Hristos, fratele, prietenul, însoţitorul nostru, dar şi Cel CE Şi-a aflat sfârşitul pe lemnul blestemat, sub privirile ironice şi biruitoare ale unor duşmani neînduplecaţi, setoşi de spectacolul zvârcolirilor bietului trup sortit morţii Cel defăimat, învins, pradă a unui obiect neînsufleţit care-şi împlineşte – rece şi dur – menirea Chenoza Crucii e dovada cea mai limpede si mai puternică a totalităţii şi seriozităţii întrupării lui Dumnezeu A fost ales un popor mic, sărac şi subjugat, a fost preferată familia modestă a unui teslar (nu a unui nobil, unui bogătaş, unui cărturar, unui preot) Ba mai mult decât atât, spre a da întrupării caracterul ei ireversibil totalitar, autentic, cinstit, neprecupeţit, s-a recurs la moartea pe cruce, chin cumplit, prelung, supliciu ruşinos şi socotit blestemat, infamie supremă: spre a preface întruparea divinităţii în acceptarea completă a condiţiei omeneşti Domnul a ţinut să cunoască în deplină realitate condiţia umană în forma ei cea mai necamuflată, maximală, exasperată adevărul adevărat, Capătul nopţii Iar noi să dăm uitării şi să trecem neatenţi pe lângă acest fapt de iubire de neînchipuit şi de părtăşie fără seamăn a nesulemenitei noastre incertitudini omeneşti! Câtă nedreptate, nesimţire, ingratitudine, împietrire, învârtoşare şi dispreţ ar fi din partea noastră! Cum de ne-am înfrăţi cu toţi acei care treceau clătinându-şi bărbile şi rânjind sarcastic pe dealul Căpăţânii? Să tăgăduim, să uităm, să ne prefacem neştiutori! Oare nu am deveni ucenicii bătrânilor şi cărturarilor care-şi râdeau de chinul unui semen (cum socotea el) al lor, amestecând făţarnica milă cu năvalnica bucurie şi rostind: să se dea acum jos de pe cruce ca să vedem şi să credem? Prin jertfa Sa pe cruce S-a dovedit Iisus Hristos Fiu al lui Dumnezeu şi Fiu al Omului Pentru aceasta I S-a dat puterea de a judeca lumea, fiindcă a cunoscut-o cum nu se poate mai temeinic, mai nemijlocit: prin suferinţă, prin suferinţa rezervată celor mai netrebnici dintre oameni Fără de cruce şi răstignire, Hristos ar fi fost un mare şi nobil propovăduitor; numai prin ele Se mărturiseşte Fiu al lui Dumnezeu, Fiu al Omului, şi Izbăvitor Pe cruce s-au unit dumnezeirea şi omenirea – indisolubil – şi s-a pecetluit îndumnezeirea făpturii Crucea, geometric şi simbolic vorbind, e semnul întretăierii celor două planuri, e unirea dintre spiritual şi material, e metafora dublei noastre naturi: duhovnicească şi pământeană Ea ne rezumă, ne recapitulează, ne reprezintă grafic şi cardinal, ne expune în dubla – paradoxala, perpendiculara, fundamentala -noastră solemnă şi derizorie situaţie de făptură care deopotrivă ţine de lume şi de cer Batjocura stă nu atât în goliciune şi imobilitate, cât în parodierea celor două axe – orizontală şi verticală – care descriu starea de trăsătură de unire a coordonatelor universului, prefăcând-o în caricatură de figură centrală a durerii şi derâderii A ne lepăda de cruce – chiar fără intenţii rele şi hulitoare - înseamnă a nu înţelege misiunea pământească a lui Hristos, voinţa Sa de a Se identifica soartei omeneşti, de a o cunoaşte în forma sa cea mai neprefăcută Ecce homo, vorba aceasta a lui Pilat Îl identifică pe Fiul lui Dumnezeu cu omul şi destăinuie omului cât de mare a fost dragostea Ziditorului pentru făptura Sa " (N Steinhardt) ECOUL HANGULUI Pagina 4 Anul VIII, nr 29 Hangu – file de istorie Hangu - file de istorie SPRE MAREA UNIRE DIN 1918 De la pluralitatea statală, la ideea de unitate Poporul roman s-a format pe teritoriul vechii Dacii ca un popor unitar Este dovedită aceasta prin limba vorbită aceeaşi pe întregul teritoriu de formare a poporului român, de aceeaşi credinţă-religia ortodoxă, aceleaşi instituţii şi forme de organizare, tradiţiile şi obiceiurile comune Toate acestea au determinat o unitate de viaţă economică , spirituală, politică şi culturală condensată într-un ansamblu de trăiri şi simţiri specifice , în conştiinţa unităţii de neam Peste tot teritoriul unde trăiau românii, de la Nistru până la Tisa, din Carpaţii Păduroşi până -n sudul Dunării, românii şi-au creat mici stătuleţe, cu nume diferite dar cu aceleaşi atribuţii- cnezate, voievodate, ţări, ocoale sau codri Tindeau acestea spre unificarea lor, spre state mai puternice prin unirea cnezatelor şi voievodatelor Au venit însă, dinspre pustiurile Asiei, năvălitorii cei fără patrie dar dornici de a pune stăpânire pe pământurile altora Războinici şi cu arme mai bune au reuşit să-şi impună dominaţia asupra teritoriilor locuite de români şi de alte neamuri, fără să poată opri dorinţa de libertate a acestora şi de creare a propriilor state În Transilvania, Regatul Maghiar nu a putut opri formarea unui stat de sine stătător -este drept sub dominaţia lui dar care s-a dovedit mai viabil decât Regatul maghiar ce va fi desfiinţat de către turci şi transformat în paşalâc (provincie turcească) La sud de Carpaţi, Basarab I (1310-1359) înlătură şi dominaţia ungurească , alungă şi pe tătari întemeind un stat independent- Valahia Mare sau Muntenia sau Ţara Românească Şi-n răsăritul Carpaţilor Bogdan I ( 1359-1365) prin luptă crează statul românesc independent- Moldova Un asemenea stat a luat fiinţă şi în Dobrogea Pericolul extern şi dorinţa de a îndepărta dominaţia străină au fost elemente ce au determinat formarea statelor româneşti destul de puternice pentru a conserva atât fiinţa poporului roman cât şi fiinţa de stat O dată formate statele româneşti au trebuit să facă faţă unor provocări şi presiuni externe deosebit de puternice şi de insistente: ofensiva permanentă a turcilor otomani în Balcani şi spre centrul Europei în secolele XIV-XVI; tendinţa regatelor vecine, maghiar şi polonez de a-şi impune dominaţia la sud şi la est de Carpaţi, adică asupra Ţărilor Române; competiţia imperiilor otoman, habsburgic, ţarist şi a regatului polonez de a controla spaţiul teritorial locuit de români Acestor provocări românii, prin factorii lor politici, au trebuit să găsească soluţiile cele mai eficiente pentru a păstra libertatea şi fiinţa statelor lor, a instituţiilor proprii dar şi a limbii, a religiei, a valorilor culturale, a pământului românesc şi a hotarelor sale Au recurs românii, pentru a salvgarda cele mai sus amintite la mijloace şi la formule diverse: diplomaţia, mijloacele politice, alianţele militare cu alte state, rezistenţa armată, acceptarea suzeranităţii sau a relaţiilor vasalice cu alte puteri sau state mai puternice Sunt pline paginile istoriei românilor de acţiuni ale rezistenţei româneşti în faţa invaziilor pemanente, repetate şi implacabile ale turcilor otomani spre spaţiile româneşti, spre a controla navigaţia pe Marea Neagră şi a-şi deschide drumul spre Europa Centrală Spun ale rezistenţei româneşti fiindcă în secolele XIV- XVI românii au dus războaie dar numai războaie de apărare sau pentru a preîntâmpina unele agresiuni ce se profilau la hotarele ţării Nu au pornit la război pentru a cuceri teritorii ci pentru a apăra teritoriile ce le stăpâneau sau pentru a preîntâmpina primejdii ce se arătau la fruntariile statelor lor Interesele comune, dar mai ales pericolele care planau asupra statelor româneşti au determinat raporturi de cooperare şi de întrajutorare, unitatea de acţiune ECOUL HANGULUI Pagina 5 Anul VIII, nr 29 Hangu – file de istorie Hangu - file de istorie Cel mai mare pericol pentru statele româneşti, dar şi pentru întreaga lume creştină europeană, începând cu secolul al XIV-lea, era cel otoman Înţelegeau românii, prin voievozii lor, că lupta lor pentru păstrarea independenţei este parte a luptei întregii creştinătăţi europene împotriva pericolului musulman Conştientizarea acestei realităţi a generat acţiuni de solidaritate cu toţi cei ce luptau împotriva agresiunii otomane Au dat sprijin domnitorii români popoarelor din Balcani împotriva ofensivei otomane; au participat la cruciadele lumii creştine împotriva turcilor; au încercat, prin acţiuni diplomatice, să sensibilizeze statele europene cu privire la faptul că ţările române, aflate în primul eşalon al luptei antiotomane, sunt „ porţi ale creştinătăţii” care dacă vor cădea atunci calea turcilor spre centrul Europei era larg deschis Cereau şi aşteptau românii un ajutor mai susţinut din partea puterilor creştine europene, dar , în acelaşi timp, erau conştienţi că acest ajutor era prea departe sau putea veni cu întârziere sau nu putea veni deloc Alternativa era rezistenţa militară îmbinată însă şi cu diplomaţia, negocierea, prin utilizarea tuturor resurselor de care dispuneau, umane şi materiale, cu scopul suprem de menţinere a fiinţei statelor româneşti ca o garanţie a existenţei poporului român În faţa unei mari puteri cum era statul otoman rezitenţa nu putea fi eficientă decât prin colaborare, alianţa statelor româneşti şi cooperarea forţelor militare, realizarea unui front comun antiotoman ceea ce s-a şi înfăptuit Victoriile obţinute de marii voievozi ai românilor, Mircea cel Bătrân, Vlad Ţepeş, Iancu de Hunedoara, Ştefan cel Mare şi Sfânt, nu ar fi fost posibile fără o susţinută cooperare a ţărilor române , fără un efort comun S-a putut realiza un front comun antiotoman al celor trei state româneşti fiindcă erau elemente care puteau duce la coagularea eforturilor: conştiinţa că alcătuiesc un singur neam, un singur popor unit prin limbă, credinţă şi scop-păstrarea libertăţii ca o condiţie a existenţei neamului românesc Lupta comună pentru pentru salvgardarea existenţei statelor româneşti şi a libertăţii neamului românesc a continuat sub diferite forme şi în condiţiile în care românii au trebuit să recurgă la diplomaţie, la negociere cu Imperiul Otoman care, în schimbul unui tribut anual( haraciul) garanta menţinerea păcii şi menţinerea atributelor suveranităţii satelor româneşti: conducerea proprie, instituţiile şi hotarele Această „închinare” a statelor româneşti în faţa unei mari puteri era o soluţie temporară dovadă că atunci când se considerau destul de puternici şi când împrejurările erau favorabile au suspendat plata haraciului şi au reînceput lupta împotriva turcilor S-a întâmplat aceasta şi în vremea lui Vlad Ţepeş , Ştefan cel Mare, Ioan Vodă zis şi Armeanul Reînceperea acţiunilor militare împotriva turcilor renăştea ideea luptei comune împotriva duşmanului comun După unele succese obţinute pe calea armelor, forţa militară superioară a turcilor şi-a spus cuvântul Ţările române au trebuit să accepte iarăşi „ închinarea” faţă de turci, plata haraciului şi vasalitatea în condiţiile în care şi statele mari ale Europei căutatu pacea cu turcii Dorinţa de libertate deplină nu a dispărut Tot mai mult înlăturarea dependenţei faţă de turci devenea o necesitate mai ales că obligaţiile impuse de otomani erau tot mai oneroase şi ştirbeau din autonomia statelor Totodată ideea de unitate a statelor româneşti, ca o condiţie necesară pemtru înlăturarea dominaţiei otomane este gândită pe un plan superior Unitatea trebuia să fie şi politică nu numai militară adică toate să fie sub o singură conducere Este ceea ce va încerca şi va reuşi, pentru scurt timp, Mihai Viteazul prin unirea celor trei state româneşti în anul 1600 Împrejurările externe, forţele care se opuneau unei asemenea uniri, nu erau favorabile acestui plan Vor interveni şi-l vor zădărnici Dar ideea unirii tuturor românilor va deveni un ideal a cărui forţă de înfăptuire va fi dată de jertfa lui Mihai Viteazul Profesor de istorie, Gheorghe Drugă ECOUL HANGULUI Pagina 6 Anul VIII, nr 29 Destăinuiri Destăinuiri Destăinuiri Familia Balan – o poveste cu parfum de trandafiri și arome de fericire Familia învățătorilor Virginia și Victor Balan mă poartă cu gândul la ”Domnul Trandafir”, pentru că și-au îndeplinit misiunea de dascăli, în mod exemplar, cu dăruire și profesionalism, chiar dacă, de cele mai multe ori, în condiții improprii Au fost ani în care domnul învățător avea în sala de curs elevi din toate clasele primare Nu i-a fost ușor să se joace, învățându-i alfabetul pe bobocei și să le predea, în același timp, istoria, elevilor din clasa a IV-a Școala Grozăvești devenise a doua casă a familiei Balan, un spațiu plin de lumină, cu pereți care zâmbeau sub povara lucrărilor ingenioase, măiestrite de copii, cu geamuri mari, ca niște brațe deschise, pline de flori, un spațiu plin de căldură și culoare, peste care domnea o ordine aproape desăvârșită Familia Balan mă poartă însă, cu gândul și către o poveste O poveste în care un rege înalt, impunător, foarte serios, cu ochii sclipind de inteligență și o regină elegantă, distinsă, modestă și cu o voce foarte blândă, locuiau împreună cu cele trei fete prietenoase, vesele și de o frumusețe rar întâlnită, într-un castel în fața căruia, de dimineața până seara, mii de flori se deschideau într-o simfonie de culori, ascunzând printre petalele viu colorate pasiunea și fărâme din sufletele celor care le îngrijeau Acestor oameni minunați, le mulțumesc, din inimă, pentru destăinuirea din rândurile care urmează ”Îmi face placere sa raspund solicitarii dumneavoastră de a împărtăși unele dintre evenimentele din viața mea M-am nascut la Gura Han gului foarte aproape de biserică, bunicul fiind cântăreț bisericesc, tata învățător, iar mama casnică, dar pricepută la toate cele Fiind atît de aproape de biserică, eu și fratele meu Ștefan tocisem târnațul cerdacului casei bătând toaca Primele trei clase le-am învățat la Audia, unde tata fusese mutat disciplinar pentru că îndrăznise să cânte în strana bisericii într-o duminică Regimul comunist nu permitea acest lucru Zilnic parcurgeam pe jos ”Prundul Hangului” până la școală În acest timp, tata m-a învățat tabla înmulțirii, diferite calcule, conjugarea verbelor, declinarea substantivelor etc Toate mi-au prins foarte bine mai târziu Dar tot mai bine era în vacanță Iarna, zeci de copii din tot satul ne adunam pe ulița bisericii care era în pantă și ne dădeam cu sania într-o larma de nedescris Vara, toate zilele le petreceam pe malul pârâului sau la Bistriță Seara, cu greu ne strângeam acasă, rupți de foame cu câtiva boișteni sau porculeți, încâlciți în păr, în pălăria de pe cap Clasa a III-a și gimnaziul l-am făcut la Hangu unde am avut norocul de un colectiv didactic de elită Nu pot să nu pomenesc pe domnul Cicerone Gheorghiu, domnii Titus și Cleopatra Hotnog, doamna Tuța Galinescu, doamna Maria Ciobanu, doamna Milica Rotaru, domnul Sandu Crușitu Mi-a u plă cut matematica, fizica, chimia, în general științele exacte Aș fi vrut să studiez la o facultate tehnică și să devin inventator Toate experiențele pe care ni le prezenta doamna Tuța Galinescu la orele de fizică și chimie le reproduceam acasă, prin mijloace proprii Astfel, am construit un areostat, o sonerie electrică, un aparat de proiecție pentru diafilme, împreuna cu prietenul și colegul de clasă, Paul Andrei, ne-am construit aparate telegraf Morse, întinzând între cele doua case trei fire subțiri dintr-o bobină de inducție veche Pe vremea aceea chiar și comunicațiile dintre gările CFR se ECOUL HANGULUI Pagina 7 Anul VIII, nr 29 Destăinuiri Destăinuiri Destăinuiri realizau în acest mod Nu aveam curent electric Foloseam baterii, pile electrice improvizate, așa cum am învățat la școală, sau de la dinamul bicicletei Familia nu a avut posibilitatea să mă poarte la facultate Au hotărât să mă trimită la Școala Pedagogică, deoarece după șase ani puteam să-mi câștig singur pâinea În toamna anului 1959 am plecat la Școala Pedagogică din Bacu Atunci, procesul de strămutare din Hangu era în faza maximă Oamenii care nu crezuseră că trebuie să plece cu adevărat, printre care și părinții mei îsi cărau avutul care încotro Unii pe dealurile din jur, alții în alte localități În urmă, armata tăia copacii și curăța totul Se apropia apa M-am întors la Crăciun Când am coborât din autobuz am văzut o imagine apocaliptică Au trecut cei șase ani frumoși, petrecuți la Școala Pedagogică din Bacău, unde ni se spunea ca vom fi ,,luminătorii satelor,, M-am întors în anul 1965 la Grozavești Când plecasem la școală, acest sat nu exista Tata, care între timp ajunsese învățător la școala din Cazaci, Tarcău spera sa fiu coleg cu el, dar tinerețea te îndeamna să fii independent Pe atunci, în momentul repartizării absolvenților participau reprezentanții inspectoratelor raionale din regiunea Bacău care făceau oferte care mai de care mai tentante pentru a atrage absolvenți în raionul lui Era mare lipsă de cadre în învățământ Așa, tovarășul inspector Modan m-a convins să mă întorc în comuna natală Școala din Grozavești era o clădire mică cu o singură încăpere Se intra direct de afară Fusese construită de săteni Cu bănci din lemn, lungi, ciopârțite, făcute înaintea celui de al doilea razboi mondial Totuși eram fericit Eram entuziast Am luat clasele I-III cu predare simultană La clasele II-IV era Rodica Vlad (Amarinei) A fost greu, dar frumos Majoritatea colegilor din comună erau tineri Într-o zi, în autobuzul cu care mergeam spre Bicaz am cunoscut-o pe Virginica Ciucanu Și uite că nu ne-am mai despărțit de 50 de ani Ea era învățătoare suplinitoare la Ruginești Ne-am căsătorit în august 1967 În anul 1968 eu am plecat la armata, iar Virginica a început Institutul Pedagogic din Piatra Neamț, la zi În acelasi timp, Virginica a cumpărat o mica parcelă de teren, pe care, dupa venirea mea din armată, am început construirea unei mici căsuțe, apoi a uneia mai mari Au fost destule greutăți dar cu multă răbdare, încredere și respect unul față de altul le-am depășit pe toate Amândoi am continuat munca la Școala Grozăvești, eu învățător, iar Virginica educatoare Am căutat mereu să fiu apropiat de elevii mei, să mă joc cu ei, într-un cuvânt să fiu in mintea lor Aceasta m-a ajutat să am rezultate bune șă acum să mă mândresc cu foștii mei elevi Cu toate că nu a fost meseria pe care mi-am dorit-o, am căutat mereu să-mi fac datoria cu corectitudine Mai târziu au venit și copiii, adică fetele Mai întâi Alina, în 1974, peste doi ani Magda, apoi peste încă 10 ani Silvia Cu toate că nu aveam o situație materială prea bună, am vrut ca fetele noastre să-și aleagă meseria pe care o doresc Așa că Alina și Silvia au devenit avocate, iar Magda psiholog curant Mai întâi a plecat de lângă noi, Alina A urmat liceul Calistrat Hogaș din Piatra Neamț sâți mai apoi Facultatea de drept International Nicolae Titulescu din București ECOUL HANGULUI Pagina 8 Anul VIII, nr 29 Destăinuiri Destăinuiri Destăinuiri În prezent este avocat în Baroul București Magda a urmat Liceul Pedagogic Piatra Neamț apoi Facultatea de Psihologie a Universitații Titu Maiorescu din București În prezent este psiholog curant cu cabinet particular în București Silvia a urmat Liceul de Informatică Piatra Neamț, apoi Facultatea de Drept Internațional Nicolae Titulescu din București Acum este avocat în Baroul București Ați intrebat care este secretul succesului copiilor noștri Noi nu am ascuns niciodată fetelor necazurile și lipsurile prin care treceam uneori Au înțeles de mici că pentru a răzbi în viață trebuie să muncești Încă de pe băncile facultăților au început să lucreze ocazional Am rămas surprinși când, în anul III de facultate, Alina ne-a anunțat că nu mai este nevoie să plătim noi taxa la facultate Se angajase la un birou de avocatură Acum s-au inversat rolurile Copiii, și când spun copiii ma refer și la gineri, avem și trei gineri ca trei brazi, cu care ne mândrim, ne răsfață și ne fac nenumărate surprize plăcute Așa au procedat și acum, când au organizat în secret o întâlnire de familie la Roma pentru a sărbători 50 de ani de la nunta noastră Magda ne-a dăruit și două nepoate : Ana, care este elevă în clasa a XI- a la Liceul Dimitrie Cantemir și Andra, elevă în clasa a II-a la Liceul Jean Monet Cu toate că suntem la o distanță mare unii de alții, datorită tehnicii moderne ne vedem în fiecare zi și suntem la curent cu viața fiecăruia Negresit, în fiecare an ne întâlnim de Paști și de Crăciun, aici la Grozăvești Dovada că ne simțim bine împreună este că vin la noi și familiile ginerilor noștri Asta se datorează Virginicăi care face tot posibilul să-i atragă cu toate bunătățile Nu mi-am dorit în viață lucruri irealizabile De aceea pot spune ca am realizat tot ce mi-am dorit Acum, la 71 de ani, mă uit în urmă și pot spune că nu am trăit degeaba, am fost și încă sunt fericit ” ( Domnul învățător Victor Balan) ”Victor a cam epuizat subiectele care trebuiau tratate așa că mie mi-au mai rămas puține de scris Pe scurt, încerc să adaug și eu câteva cuvinte Am avut o copilărie fericită Din școală, ca orice copil, doream să fiu învățătoare Am iubit copiii și asta m-a făcut să mă apropii foarte mult de ei Un stimul a fost și faptul ca l-am cunoscut pe Victor care era învățător și așa m-am înscris la Institutul Pedagogic Ne bucurăm când vedem că generațiile educate de noi au familii frumoase și duc mai departe educația și bunul simț al oamenilor de la munte În ceea ce privește grădina noastră cu flori, încă din primăvară le stabilesc locul și le îngrijesc cu mare drag, ca atunci când vin copiii acasă să se bucure de frumusețea grădinii și să dorească să se întoarcă cât mai curând pentru a se odihni și a-și reface forțele Ne dorim sănătate, ca în continuare să-i putem primi cu mult drag acasă Unde este locul unde îl simțim cel mai aproape pe Dumnezeu? Acasă, alături de cei dragi ” (Doamna educatoare Virginia Balan) ECOUL HANGULUI Pagina 9 Anul VIII, nr 29 Proiecte educaționale Proiecte educaționale ”Ești părinte? Vrei să faci ceva pentru copilul tău? Atunci, citește-i!!!” Rareori am întâlnit un asemenea om, alcătuit doar din pasiune, dăruire, determinare și energie inepuizabilă Pentru ea, pentru doamna educatoare Enea Otilia Nicoleta, nu există "nu pot", "nu am timp", "e prea mult de muncă pentru banii pe care îi primesc" sau "merge și așa" Pentru Otilia Nicoleta nu există obstacole sau dacă există, caută fără încetare, resursele necesare pentru a le depăși Cu Atelierele de Vară ȘOTRON a vrut, parcă, să știe unde îi sunt limitele și a reușit cu brio Un test enorm de greu și de dificil, dar nimic nu a putut-o opri din drum A transformat, pentru 10 copii din Hangu, asistați social, cele unsprezece zile petrecute în compania ei și a voluntarilor acestui proiect, într-o poveste În fiecare zi ea, a scris împreună cu ei, câte un capitol special din acet basm Pentru micuți , întâlnirea cu ea a fost ca un vis frumos, pentru că au ascultat povești, au desenat pe pereți , au pus semințe la germinat, au avut grijă de plante, s-au plimbat cu vaporul pe lac, au făcut baloane de săpun și au primit foarte multe materiale didactice Otilia a ales - și pentru asta îi mulțumim - să împărtășească cu noi, în rândurile ce urmează, ceea ce s-a întâmplat în cadrul acestui proiect ”Reflecţii personale - Atelierele de vară Șotron, iulie 2017 Echipa de proiect: Educatoare coordonator: Enea Otilia-Nicoleta, profesor înv preşcolar Ciubotaru Iuliana, profesor membru Popoaiea Cecilia , voluntari Enea Maria-Magdalena, Ciubotaru Maria şi Enea Iulian Bogdan Aventura mea a început în data de 21 iunie, 2017, când am participat la training-ul organizat în orașul Bălan, județul Harghita, unde am cunoscut oameni deosebiți: cofondatoarea Asociației Ovidiu Ro - doamna Maria Gheorghiu ( care ne-a explicat detaliat ce ce înseamnă și cum vom putea organiza Atelierele de Vară Şotron), alături de câțiva profesori specialiști în educație: Batsy Grob - specilist în educație timpurie, Brandi Bates – ”Citim împreună România” (valorificarea la maxim a cititului împreună cu copiii ) şi d-na Andreia Petcu – Asociaţia Learning by Teaching (Cum putem integra experimentele în modulele educaționale Şotron?) și m-am lăsat dusă de val, acceptând provocarea de a organiza atelierele de vară, în satul natal, în perioada 17 - 29 iulie 2017, împreună cu ,,scoicile noastre”, pe ”Insula de nisip”, amenajată într-o sală de grupă din Grădinița Hangu Nisipul din clepsidră s-a scurs foarte repede și, înainte de a ne lua LA REVEDERE, ne -am gândit să scriem aventura noastră și să le-o prezentăm și altor copii, care vor merge să se documenteze la biblioteca din comună şi nu numai 12 zile în care am fost educatoare la sat 12 zile în care am trăit alături de: Georgiana, Denis, Mihăiţă, Magdalena, David, Petruş, Diana, Alessia, Maria, Alexia, Alexandru, Ana , Antonia şi echipa de proiect sus menţionată, în grădiniţa din centrul comunei natale, o experiență uimitor de frumoasă ECOUL HANGULUI Pagina 10 Anul VIII, nr 29 Proiecte educaționale Proiecte educaționale Pentru două săptămâni acel spațiu a prins din nou viață și locul parcă a înflorit, fericită că între pereții clădirii se aud din nou chicote vesele și glasuri de copii Pe cât de greu mi-a fost să cred că-i voi convinge repede că le sunt prietenă, pe atât de încântată am fost de prietenia pe care copiii mi-au arătat-o, mai repede decât am sperat Am primit zilnic zâmbete şi chiar unele îmbrăţişări din partea celor mici, din dorința de a primi drept răsplată şi ei, o îmbrățișare din partea mea Am încercat să le fac viaţa mai frumoasă: două săptămâni de vis! Am început deja să le duc dorul și sunt convinsă că și lor le e dor de mine Cele 12 zile alături de acești copii mi-au arătat nu doar că micuții de la sat pot fi la fel de isteți, de ambițioși, curioși, cuminți, responsabili precum cei de la oraș, ci și că sistemul de valori al copiilor de la țară este mai sănătos și aproape sacru Le-am spus părinților prezenți la încheierea atelierului, că acești copii au nevoie să își vadă familia interesată de ceea ce învață, le-am spus cât de importante sunt pentru copii momentele pe care ei le petrec unii în compania altora și cât de important este să le citească Ești părinte? Vrei să faci ceva pentru copilul tău? Atunci, citește-i!!! 20 de minute pe zi, nu cred că este prea mult Copiii au pășit plini de entuziasm pe magica insulă de nisip și au fost încântați de ceea ce au descoperit aici! Materiale diverse, noi cadre didactice, metode noi de învățare, diplome, cadouri, afecţiune,etc A practica reflecția în calitate de profesor a devenit nu doar un mijloc de a influența contextul de învățare, ci o practică necesară atât înainte, în timpul, cât și după actul de învățare Vreau să vorbesc despre ce am experimentat până la acest moment alături de copiii din satul natal, de membrii echipei: Ciubotaru Iuliana, Popoaiea Cecilia-Iuliana și voluntarii Enea Iulian Bogdan, Enea Maria-Magdalena și Ciubotaru Maria, dintr-o perspectivă reflexivă Așadar, vreau să menționez că la întrebarea: ”Cât de aproape sunt de ceea ce mi -am propus și de unde știu că este așa?”, pot răspunde că scopurile Atelierului de vară au fost atinse, am învățat și experimentat toate cele 10 elemente definitorii pentru Atelierele Şotron: alfabet - axă numere, hartă, curcubeu, muzeu thematic – atârnătoare, reprezentare grafică: vârstă, culori, zile de naştere, experiment, poveste - carte, invitat, excursie, operă de artă, obiectiv natural, obiectiv istoric Mi-am propus să deschid mintea și dorința de a învăța celor 13 copii înscriși în proiect Din cei 13 copii, 12 au avut o frecvență foarte bună Deși a fost nevoie să mă folosesc de mașina personală, pentru ca majoritatea copiilor să ajungă la grădiniță în fiecare zi, pentru că dorința lor de a ajunge la atelier era atât de mare, încât aceștia abia așteptau următoarea zi, să ne revedem, să explorăm, să experimentăm, să jucăm noi jocuri, să ne împrietenim unii cu alții, să învățăm despre culori și forme, litere și cifre, să citim multe povești, dar mai ales, să fim prieteni, indiferent de culoarea pielii sau situația familială, am simţit cu toţii o bucurie imensă că vom începe împreună iarăşi o nouă zi Mi-am propus, ca prin rutinele zilnice, să le dezvolt copiilor deprinderi pe care nu le aveau, ECOUL HANGULUI Pagina 11 Anul VIII, nr 29 Proiecte educaționale Proiecte educaționale deprinderi însușite în mod corect: să se spele pe mâini înainte de a mânca și după masă, respectând pașii din afiș, să adune resturile de la masă şi să le pună la coşul de gunoi, să se spele pe dinți după ce mănâncă, să respecte jocul și activitățile celorlalți, să asculte când cineva vorbește, lucruri elementare de altfel Mi-am mai propus să las curiozitatea naturală a copiilor să fie motivul pentru care ei să -și dorească să învețe Învățarea autentică se produce doar când există interes din partea copiilor și când se produce prin acțiunea proprie a acestora (exempul cu experimentul :Germinarea) - zilnic, cei mici au udat plantele din pungă, le-au urmărit cum cresc în fiecare zi chiar şi cu lupa, nu numai cu ochiul liber Așadar, au pus întrebări Des și multe! Au văzut efectele experimentelor create cu mijloace simple… Au exclamat admirativ: Oauuuuuuu!!! Ne apropiem de final și deja simt, că dincolo de bucuria că voi pleca din satul natal spre alți copii care mă așteaptă, cei de la grădinița mea, din Miercurea Ciuc, trăiesc emoții legate de faptul că-mi va fi dor să văd chipurile micuților cu care m- am obișnuit, că nu o să le mai aud glasurile și râsetele și n-o să le mai simt îmbrățișările… Pentru mine, acest proiect a însemnat foarte mult: o nouă metodă de predare, o experiență în plus, testarea limitelor mele, a propriilor puteri și nu în ultimul rând multă, multă DĂRUIRE; deoarece tot ceea ce am gândit și făcut a pornit din adâncul sufletului, pentru acești copii minunați, care am considerat că merită să fie sprijiniți și ajutați, chiar și în viitor Am învățat din toate acestea că doar dăruindu -mă voi aduce zâmbet, culoare, mulțumire și veselie în viața și pe chipul oricărui copil: fie al meu sau nu Mulţumim pentru sprijinul acordat tuturor celor implicaţi în materializarea proiectului ,,Ateliere de vară Şotron 2017", respectiv: direcţiunii Şcolii Gimnaziale Hangu, cadrelor didactice care ne-au onorat cu prezenţa, Bibliotecii Hangu, Echipajului Romsilva, medicului şi asistentului medical comunitar, Primăriei Hangu, preotului paroh Ioan Simiraș, administratorului site-ului Ateliere de vară și nu în ultimul rând ASOCIAŢIEI OVIDIU RO Sperăm, ca prin intermediul acestui proiect, pe viitor, copiii defavorizaţi să beneficieze de facilităţile asigurate de Asociaţia Ovidiu Ro Le mulțumesc tuturor invitaților și voluntarilor locali, părinţilor că au avut bunăvoinţa şi au acceptat provocarea de a participa la activităţile noastre şi a-și lăsa copiii la grădiniţa de vară pe perioada celor 12 zile și celor care într-un fel sau altul s-au implicat în realizarea acestui proiect (Asociaţia OvidiuRo, Elena Mocăniță, Georgiana Zarcu, Gabriela Mania) Finalul călătoriei pe Insula de Nisip: petrecere, cadouri pentru copii, diplome si păreri de rău că se termină La revedere, Insulă de nisip cu amintiri de neuitat! La revedere, dragi copii minunați! Un ultim cuvânt și gând de drag colegelor care mi-au stat alături și m-au ajutat să realizez tot ceea ce mi-am propus în cele 11 zile: Ciubotaru Iuliana - om cu suflet de copil și educatoare dedicată, dar şi surorii mele Cecilia Popoaiea, căreia vreau să-i mulţumesc pe această cale pentru tot sprijinul, ajutorul şi atenţia acordate mereu O să -mi fie tare dor de tot ce am trăit în Hangu! Acolo m-am simţit într-adevăr ACASĂ şi mult prea valoroasă, apreciată, lăudată ” Educatoare, Otilia Nicoleta Enea ECOUL HANGULUI Pagina 12 Anul VIII, nr 29 Locuri încărcate de istorie Locuri încărcate de istorie Am fost Acasă Era o zi frumoasă de iulie, inundată de razele fierbinți ale soarelui S-a întâmplat să trec prin județul Hunedoara și nu se putea să revin la Piatra Neamț fără să trec pe la Sarmisegetuza Regia Nu mă lăsa sufletul De când am văzut indicatoarele ce te îndrumau cu blândețe să mergi să vizitezi Capitala Regatului Dac, sufletul meu nu a mai avut liniște: un dor arzător mă tortura, deși nu mai fusesem acolo vreodată, agitația mă prinsese în pumnul său și mă strângea tot mai tare Neliniștea a crescut la gândul că voi ajunge acolo și va fi închis și nu voi putea să îmi îndeplinesc visul și să îmi calmez sufletul Drumul până acolo mi se părea interminabil, însă în același timp aveam o stare de euforie, de fericire: simțeam că am mers prin pădurea aceea de când eram un copil, simțeam că pe drumul acela am fost de nenumărate ori și am admirat sutele de flori care îți zâmbeau gingaș; simțeam că am trăit acolo dintotdeauna, că am fost într-o excursie și acum merg acasă Nici o clipă nu am avut senzația că sunt străină de acele locuri Am urcat aproape în grabă drumul pietruit ce șerpuia prin pădurea care te primește bucuroasă , șoptind un cântec vechi de sute de ani , pe care, constaţi cu surprindere că sufletul tău îl fredonează de parcă l-ar fi învățat ieri Nu vreau să punctez marile minusuri care m-au dezamăgit enorm, nici despre structuri, construcţii, pietre sau cum vreţi să le spuneţi, ci despre trăirile pe care le-am avut în acel loc şi fără să exagerez, vă spun că nici o vacanţă nu se compară cu cele câteva ore petrecute acolo Dacă timpul mi-ar fi permis, m-aş fi aşezat la umbra bătrânilor copaci şi aş fi închis ochii, permiţându-i sufletului meu să se bucure de Casa lui frumoasă Apoi, aş fi scos o bucăţică de hârtie şi aş fi scris toate gândurile care îmi inundau mintea în acele momente Am trecut pe lângă fiecare loc în parte şi asemenea trăiri nu am experimentat niciodată: corpul meu era cuprins de furnicături, iar inima îmi tremura Nu ştiu alţii care au fost acolo cum au putut, cum i-a lăsat inima să se urce pe monumente, să le scrijelească, să ia în batjocoră şi derâdere totul Dar, vedeţi voi, aşa se întâmplă când sufletul tău este un imens deşert, căci nu ai plantat nici măcar o seminţă mică de respect, iubire şi dăruire Am fost acaparată de o emoţie aşa de mare, încât îmi venea să plâng gândindu-mă ce am ajuns noi astăzi, în ce stadiu este ţara noastră şi cât de nepăsători au devenit locuitorii ei O săgeată de durere mi-a străpuns sufletul văzând ce tare i-am dezamăgit pe ei, cei care au luptat zi şi noapte pentu bucăţica noastră de pământ şi pentru deminitatea ţării şi implicit, a lor Atunci, mai mult ca niciodată, m-a durut faptul că mulţi nu îşi mai iubesc ţara, nu mai cunosc obiceiurile şi se feresc de ele, că îşi reneagă cu atâta uşurinţă originile, neînţelegând că îşi blesteamă sufletul la o viaţă plină de durere, căci „Doar în limba ta poţi râde singur / Şi doar în limba ta te poţi opri din plâns „ (Grigore Vieru) Mi-aş fi dorit să zăbovesc mai mult în acea zonă, căci mai erau atât de multe de văzut, de simţit Poate pentru unii nu sunt decât nişte pietre, dar pentru alţii sunt sigură că reprezintă ceva mult mai important Am văzut- o în ochii lor Am văzut mulţi oameni cu o licărire în privire şi parcă reuşeam să le simt bucuria şi trăirea; deodată, tot zbuciumul lor sufletesc era şi al meu, fericirea, tristeţea, ruşinea, toate acestea erau şi ale mele şi atunci am înţeles că suntem fraţi, iar ţara ne este Mamă ECOUL HANGULUI Pagina 13 Anul VIII, nr 29 Locuri încărcate de istorie Locuri încărcate de istorie Acolo părea că timpul trece altfel, că vântul spune poveşti nemaiauzite, iarba era mai verde, iar sufletele noastre mai fericite, pline de lumină şi tihnă Am privit cu uimire tot ce au reuşit să construiască în acele vreumuri Strămoşii noştri şi nu înţeleg de ce astăzi nu mai suntem în stare să facem lucruri măreţe şi frumoase Cred cu tărie că în adâncul sufletului nostru ştim ce trebuie făcut, avem capacitatea de a face toate acele lucruri pe care ni le dorim, însă suntem prea timoraţi Da, încă cred în noi şi sper că va veni curând ziua când vom fi mult mai mulţi cei care vor avea încrederea că împreună putem reuşi Când a sosit ceasul plecării, mi-am lăsat acolo jumătate de suflet căci nu l-am putut dezlipi de casa lui şi este de înţeles, căci sincer să vă spun nici eu nu aş fi plecat prea degrabă Cealaltă jumătate de suflet a revenit pe meleaguri nemţene pentru a vă povesti şi vouă cât de frumos este acasă la Bunicii noştri Să vă spună că nu vă aşteaptă doar nişte pietre, ci o întâlnire cu sinele, un moment în care putem medita la ce e cu adevărat important pentru noi, o oază de linişte şi tihnă pentru sufletul nostru, o mustrare pentru atitudinea pe care o avem vis-a-vis de ţară şi o rugăminte fierbinte de a ne aduce aminte cine suntem cu adevărat Însă, dragii mei, vă avertizez că dacă nu simţiţi, dacă nu aveţi trăire şi în sufletul vostru nu aţi sădit arborele respectului şi al iubirii de ţară, degeaba mergeţi nu veţi simţi nimic, nu veţi vedea nimic şi vă veţi întoarce la fel de goi şi nepăsători studentă, Ana Maria Dîrțu Micii scriitori Micii scriitori Micii scriitori Micii scriitori O lume într -o carte Mergeam cu pași timizi, încet, ca într-un sanctuar, printre rafturile pline cu cărți… Visam, dar aș fi vrut ca visul meu să prindă aripi și să nu se mai sfârșească niciodată Urma realității își lăsase deja amprenta Cartea reprezenta totul în acest vis… Mai precis lumea fără cărți, această lume săracă și bolnavă, nu reprezenta nimic pentru mine Nu făcea parte din existența mea Eram însă într-un loc plin cu cărți, în cel mai frumos loc de pe pământ – o bibliotecă și asta era tot ce conta… - Oare de ce sunt așa de îngrijite și de vesele cărțile în acest loc? mă întrebam în mintea mea - Pentru că oamenii care au grijă de noi ne consideră liderii lor, prietenele lor Puterea și farmecul rațiunii! răspunse una dintre cărțile de pe raft -Pe acești oameni, noi, cărțile, îi facem încrezători, triumfători, deștepți, dar mai ales diferiți și excepționali! răspunse o altă carte -Nu-i așa că îți place să citești? Că ai făcut din lectură o pasiune la care nu mai poți renunța? m-a întrebat cartea cu coperte albastre -Nu vreau să renunț Nu voi renunța la cărți niciodată Ele sunt prietenele mele minunate Cele mai minunate N-aș putea trăi fără ele Am citit atât de multe cărți și fiecare dintre ele mi-a transmis ceva diferit, pasiune, dăruire, generozitate, iubire, dar cel mai mult, speranță -Aș vrea să-ți oferim ceva înainte să pleci! am auzit dintr-odată o voce dulce care mi se părea oarecum cunoscută… Uite, ia această carte! -Mulțumesc! am răspuns eu în grabă, veselă M-am trezit dintr-odată Visul se sfârșise înainte să știu cine mi-a oferit cartea (deși bănuiam) și ce carte era Mă gândesc că era o carte veche, plină de mister, așa cum sunt toate cărțile vechi sau poate că era o carte plină de înțelepciune, așa cum sunt toate cărțile dintr-o bibliotecă, din biblioteca noastră din turn De fapt abia acum mi-am dat seama În vis eram în biblioteca noastră de poveste, din turn, cea mai frumoasă bibliotecă din lume… Letiția Asavei ECOUL HANGULUI Pagina 14 Anul VIII, nr 29 Ecouri de suflet Ecouri de suflet CARTEA ”Numai în preajma cărților crește lumina cea fără de amurg a unei umanități în care muritorii îmblânziți vor birui tristețea trecerii prin viață Din câte lumi materiale și de duh ne scaldă ființa și ne bântuie preajma, nici una nu întrece în lumină și frumusețe, în adâncime și în înțelesuri, în căldură și în culoare, lumea de miracole a cărților ” A vorbi despre universul cărții înseamnă a cuprinde sub aceeași cupolă de cuvinte lutul și visul, aspirația și meșteșugul, amintirea și perenitatea, toate câte se împreună în minunea paginilor pline de semne atotștiutoare Puterea ei neînchipuită Fragilă și tăcută, supusă pieirii mai mult decât alt e izvodiri ale omului, cartea a fost de veac inamicul de temut al tiranilor, zestrea de preț a celor care au luptat pentru libertate și adevăr, simbolul de lumină al biruinței împotriva beznei din afară și dinlăuntrul nostruÎn bătălia pentru cunoaștere din ultimele 3 - 4 mii de ani, cartea a fost și a rămas aliatul cel mai cedincios al omului Celelalte miracole ale comunicării adesea intolerante și agresive nu i-au răpit cărții nici rosturile și nici măreția Cartea s-a așezat la răscrucea rostirii, învățându-ne să purtăm poverile gândului și să le îmbrăcăm cu lumină sonoră lăuntrul Fără cărți cuvântul ar fi rămas bântuit și subțire, înnoptat în spaima pierii, de-o seamă cu trupul și cu desfrunzirile Cartea va trăi peste timp nu numai pentru că a biruit timpul, ci pentru că acum și în mijlocul unor veacuri dominate de artificialitate ea poartă firesc în plămada ei de semne și foșnet, sinele nostru, vine spre gând din cuvinte și bogată în suflet și în amintire, caldă și liniștitoare ca o mână de prieten Cartea este și va rămân mereu punte între inimi și ceasuri, catalizator de intense stări sufletești, semn de înălțări și lumină nestinsă peste trecătoarele lucruri Dr Ion Stoica Minunile copilăriei Copilaria… regatul minunilor, locul unde sufletul fiecăruia dintre noi se visează personaj pozitiv în propria poveste Tărâmul unde ne inventăm în lumina speranţelor zilele care vor veni, în care înfrângem zmeii nesiguranţei, cotoroanţele ispitelor, zânele rele ale temerilor şi nemulţumirilor de tot felul Copilăria locul pe care nu trebuie să-l lăsăm gol în inimă, care nu piere cu trecerea vremii, chiar dacă poate rămâne în unii dintre noi acoperit de vălul frustrărilor de mai târziu, dacă n-a fost împrospătat cu zâmbete, aşa cum se cuvine Copilăria se vrea a fi împărăţia lui „este”, nu a lui „a fost odată”, pentru a rămâne pe veci minunată, un tărâm de poveste şi nu de povestitori Este, dacă noi îl lăsăm să fie, spaţiul de lumină în care poposeşte frumuseţea, rămâne inocenţa, trăieşte sinceritatea şi curăţia, dăinuie curajul gândului de a ajunge faptă, faptă bună Cine-ar vrea să piardă acest regat, cine ar fi dispus să îl predea fără luptă? Singurul inamic ce atacă doar la hotarele ţării minunilor este timpul Dar nici măcar el nu poate să înfrângă definitiv, fără voia noastră, în bătălia propriei fiinţe Minunile copilăriei nu sunt, cum s-ar crede, efemere, decât dacă noi le grăbim pieirea Şi de ce ne-am dori acest lucru? Poate din dorinţa de a ne simţi importanţi, pierdem esenţialul Pentru că ceea ce este adânc înrădăcinat în fiinţa noastră de lumină, îşi arată razele la începutul firii noastre Pe urmă, dacă nu ne pasă, ceea ce e strălucitor se întunecă încet-încet, devine amurg, înserare, întuneric Nu stingeţi lumina din voi înşivă, rămâneţi în tărâmul lui „este” minunat! Rămâneţi copii, lângă copii! Minuni ale copilăriei! Iuliana Camelia Pîrvu ECOUL HANGULUI Pagina 15 Anul VIII, nr 29 Micii scriitori Micii scriitori Micii scriitori Micii scriitori Toamna O geană aruncată pe fereastră, seara, în amurg E prima zi de toamnă și apusul e purpuriu Razele adormite ale soarelui își sting încetișor lumina Norii pufoșii le deschid calea spre noaptea ce va veni Pe măsură ce se întunecă, vântul, un pic neprietenos, începe o doină de demult, ducând pe aripi nevăzute, frumoase frunze neînsuflețite, ușor ruginii, aurii și roșii Copacii se înclină încet, la auzul doinei și își îndreaptă privirea tristă, înspre păsările care se pregătesc să își ia rămas bun Câteva crengi desfrunzite se leagănă amorțit, plângând după verdele smarald de astă vară, transformat acum în aur și bronz Frunzele, lăsate în voia sorții, se ridică înspre înalturi, zăbovesc în văzduh, apoi se așează resemnate în covoare dantelate, sub fiecare ram, pe fiecare părticică de pământ, unde iarba se pregătește pentru nopțile reci, învelindu-se tiptil cu pături ruginii ce scânteiază în lumina slabă a amurgului Ceahlăul își odihnește fruntea pe norii cețoși, privind cu nostalgie, lacul în c are s-a oglindit întreaga vară Pe dealuri, în zare, copacii ard molcom, într-o poveste cu zeci de culori Printre ei, verdele veșnic al brazilor se îndreaptă spre cer în semn de rugă Se întunecă încet și doina abia se mai aude Noaptea își lasă brațele întunecate peste lume, peste cer, peste toamnă Andreea Ștefania Botă Lilu A fost odată o familie care a venit în vizită la L acul Izvorul Muntelui, pentru că știa că aici au trăit, înainte de strămutare, bunicii de pe mamă ai băiețelului Mama lui Matei îi povestise că părinții ei aveau o casă mare și frumoasă și o cățelușă albă, cu care ea se juca toată ziua, i-a mai spus și că atunci când părinții și-au adunat tot, au demolat casa și au plecat din calea apelor, au luat și cățelușa cu ei, dar că într-o zi aceasta a dispărut Au căutat- o zadarnic, apoi s-au gândit că s -a întors acasă, la Hangu, pentru că acolo era casuța ei Au venit să o caute, dar apele acoperiseră Gura Hangului și locul unde fusese casa lor În amintirea ei, mama i-a luat băiețelului, de ziua lui, o cățelușă albă, pe care Matei a botezat-o Lilu Când stăpânii au coborât din mașină, pe barajul Bicaz, pentru a admira frumusețea apelor albastre ce se răsfățau sub razele blânde ale soarelui, Lilu a sărit din mașină, s-a strecurat printre ei și a dispărut fără urmă Stăpânii ei au început să o caute și să o strige în fiecare moment cât au stat la lac Cățelușa a fugit prin pădure și s-a rătăcit Stăpânii ei se pregăteau de plecare, iar băiețelul refuza să se urce în mașină, fără Lilu Cățelușa, pentru că era neastâmpărată, a avut parte de numeroase aventuri, până când a reușit să se întoarcă pe baraj Venise însă prea târziu Băiețelul, cu ochii în lacrimi, și părinții lui plecaseră, cu speranța că cineva o va găsi și va descoperi numele proprietarului și numărul de telefon, vor suna, neștiind că, în pădure, cățelușa își pierduse zgarda Cu gândul că stăpânii ei se vor întoarce, Lilu întâmpina, sărind și dând veselă din codiță, fiecare vizitator Era imposibil să n-o îndrăgești, de aceea mulți dintre ei o urcau în mașină și o luau acasă, dar ea se întorcea de fiecare dată la Izvorul Muntelui Fiecare vizitator care o lua acasă și nu o mai găsea a doua zi se întreba dacă a fost reală sau doar o iluzie Astăzi, la Izvorul Muntelui, cățelușa Lilu se arată doar copiilor, pentru câteva secunde și dispare ca prin mister Rareș Hagiu, clasa a IV-a